SET ปิดบวก 1% ต่างชาติหวนซื้อ ลุ้นพรุ่งนี้ทดสอบแนวต้าน 1,600 จุด
SET ปิดบวก 9 จุด หรือ 1% รับแรงซื้อหุ้นบลูชิพ ขณะที่บอนด์ยีลด์ปรับตัวลง สำหรับแนวโน้มวันพรุ่งนี้คาดแกว่งตัวในกรอบ ให้แนวต้านไว้ที่ 1,600 จุด และแนวรับ 1,580 จุด

SET ปิดบวก 9 จุด หรือ 1% รับแรงซื้อหุ้นบลูชิพ รวมถึงฟันด์โฟลว์ไหลเข้า ขณะที่บอนด์ยีลด์ปรับตัวลง สำหรับแนวโน้มวันพรุ่งนี้คาดแกว่งตัวในกรอบ ให้แนวต้านไว้ที่ 1,600 จุด และแนวรับ 1,580 จุด
23 มี.ค. 2566

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้ฟื้นตัวขึ้น โดยพยายามขึ้นทดสอบแนวต้าน 1,600 จุด เป็นไปตามตลาดหุ้นอื่นในภูมิภาคเอเชียที่ปรับตัวขึ้นโดดเด่น เมื่อเทียบกับตลาดหุ้นอื่นในต่างประเทศ หลังนักลงทุนคลายกังวลต่อวิกฤตธนาคารในฝั่งตะวันตก
รวมถึงผลประชุมธนาคารกลางสหรัฐ (เฟด) ปรับขึ้นอัตราดอกเบี้ย 0.25% เป็นไปตามที่ตลาดคาด และอัตราผลตอบแทนพันธบัตรรัฐบาล (บอนด์ยีลด์) ก็ปรับตัวลง ซึ่งหนุนให้เงินทุนต่างชาติเริ่มชะลอไหลออก และกลับเข้ามาซื้อสุทธิหุ้นไทยบ้างแล้ว สำหรับแนวโน้มวันพรุ่งนี้คาดแกว่งตัวในกรอบ ให้แนวต้านไว้ที่ 1,600 จุด และแนวรับ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 1,637.20 ล้านบาท ปิดที่ 63.50 บาท เพิ่มขึ้น 0.50 บาท
KBANK มูลค่าการซื้อขาย 1,514.89 ล้านบาท ปิดที่ 131.50 บาท เพิ่มขึ้น 1.00 บาท
ADVANC มูลค่าการซื้อขาย 1,476.45 ล้านบาท ปิดที่ 213.00 บาท ลดลง 1.00 บาท
JASIF มูลค่าการซื้อขาย 1,421.15 ล้านบาท ปิดที่   7.00 บาท ลดลง 0.70 บาท
PTTEP มูลค่าการซื้อขาย 1,231.81 ล้านบาท ปิดที่ 142.50 บาท ราคาไม่เปลี่ยนแปลง